Midmar-swemmer word vermisDie polisie van KwaZulu-Natal het Maandag ŉ soektog hervat nadat ŉ swemmer, Herman van Straten (43) ‘n sakeman van Johannesburg, Saterdag gedurende die Midmar-myl verdwyn het. “Van Straten het om 11:09 begin swem en nie die resies voltooi nie. Hy word steeds vermis,” het lt. Jack Haskins, ŉ polisiewoordvoerder, gesê. Kapt. Thulani Zwane, ook ŉ polisiewoordvoerder, het gesê soek- en reddingspanne asook polisieduikers van Pietermaritzburg is tans op die toneel. Die organiseerders van die resies was nie dadelik vir kommentaar beskikbaar nie. -SAPA